Arriben a Burjassot els serveis de telefonia mòbil de nova generació
2025-07-24

Les operadores de telefonia mòbil, Telefónica, Vodafone i Orange, han anunciat que durant les pròximes setmanes realitzaran a Burjassot el procés d’implantació en noves freqüències dels serveis de telefonia mòbil de nova generació, 4G i 5G. Aquesta acció farà que els veïns i les veïnes del municipi gaudisquen de connexions mòbils d’alta velocitat amb una millor cobertura a l’interior dels edificis i en una major extensió geogràfica.

Per a garantir la compatibilitat de la xarxa mòbil de nova generació i la TDT, les operadores ofereixen als usuaris una sèrie de serveis tècnics de manera gratuïta. En concret, serà Llega700 l’entitat que s’encarregarà d’esmenar les incidències que es puguen donar en el senyal de televisió amb la nova activació.

Llega700 compta amb instal·ladors professionals i qualificats per a la instal·lació del filtre corresponent a les antenes de TV, podent-se fer la sol·licitud dels serveis en el període de sis mesos des de l’encesa dels nous mòduls; o bé, demanar l’enviament del filtre. Però en tot cas, es recomana que ho pose sempre un instal·lador o antenista professional.

El procés d’implantació s’està realitzant progressivament en tot el territori estatal atenent raons tècniques, operatives i estratègiques. I a més, cal tindre en compte que cadascun dels operadors té el seu propi pla de desplegament i, per tant, pot donar-se en temps diferents en una mateixa població. Es pot consultar els municipis on ja estan actius aquests serveis en el següent enllaç: https://www.llega700.es/contacto_mapa.php.

Per a gestionar aquests serveis, es posa a la disposició de la ciutadania un telèfon d’atenció gratuït, 900 833 999 i una pàgina web, www.llega700.es.